text: Lars Løkke på skovtur ved Vamdrup
  15 januar 2016 kl. 06.35
  Regeringen indleder i dag arbejdet med en ny Naturpakke. Det sker med et besøg i et stykke skov, der har ligget urørt hen i 15 år.
  Ifølge regeringen skal der være mere mangfoldighed i naturen, og den bliver bl.a. skabt ved at give skovområder lov til at passe sig selv.
  Siden år 2000 har et område på syv hektar af Fovslet Skov ved Vamdrup ligget urørt hen, og allerede nu er naturen i området blevet mere varieret, og det har været med til at tiltrække flere dyr. Det fortæller Miljø og Fødevareministeriet.
  Lars Løkke Rasmussen er inviteret på skovtur af Miljø og fødevareminister Eva Kjer Hansen, der vil præsentere statsministeren for skovområdet.
  Skoven består af gamle eg, bøg og ask og er blevet et vigtigt ynglested for mange rovfugle i området.
  Naturtræffetid
  På mandag inviterer Eva Kjer Hansen til en tur i skoven ved Stenderup Midtskovs Naturcenter kl. 14-16.Her kan interesserede få en snak med ministeren.Der er også gåtur i området med naturvejleder og den lokale orienteringsklub.
  
  Miljøordførere, statsminister og miljømin besøger urørt skov og natur lige inden EL naturpakke behandles #håb #dkpol https://t.co/pVY4ZIhrsx
  
  
  